সুষমা স্বরাজের বক্তব্য :সংবাদ সম্মেলনে ভারতের পররাষ্ট্রমন্ত্রী সুষমা স্বরাজ বলেন, ১৯৭১ সাল থেকেই ভারত বাংলাদেশের পাশে আছে এবং ভবিষ্যতেও থাকবে। তিনি বলেন, সাম্প্রতিক সময়ে মিয়ানমার থেকে বাস্তুচ্যুত হয়ে প্রাণভয়ে বিপুলসংখ্যক মানুষের পালিয়ে আসার ঘটনায় যে সংকটের সৃষ্টি হয়েছে, তার ক্ষেত্রেও ভারত বাংলাদেশের পাশে আছে। এরই মধ্যে আশ্রয় নেওয়া তিন লাখ মানুষের জন্য ভারত খাদ্য ও অন্যান্য জরুরি মানবিক সহায়তা পাঠিয়েছে এবং এই ত্রাণ সহযোগিতা অব্যাহত থাকবে। তিনি বলেন, মিয়ানমারের রাখাইনে সাম্প্রতিক সংঘাতময় পরিস্থিতিতে ভারত অত্যন্ত উদ্বিঘ্ন। এ পরিস্থিতিতে সংযম ও মানুষের কল্যাণ বজায় রাখার দৃষ্টিভঙ্গি নিয়ে দেখার জন্য ভারত আবেদন জানায়।